Paterna acull este cap de setmana el Campionat Autonòmic de Ball Esportiu
17/06/2016

# Paterna acull este cap de setmana el Campionat Autonòmic de Ball Esportiu

[![Piedra Escrita Baile Latino](/images/noticias/2016/06/baile.jpg)](/images/noticias/2016/06/baile.jpg)

17.06.2016

L'Ajuntament de Paterna regala 2 entrades per a assistir a l'esdeveniment a les 15 primeres persones que compartisquen el post de Facebook de Viu Paterna

El pavelló de la Ciutat Esportiva Municipal de Paterna es convertix este cap de setmana en el punt de trobada de les millors parelles de ball de tota Espanya amb la celebració del Campionat Autonòmic de Ball Esportiu.

L'esdeveniment, organitzat per la Federació de Ball Esportiu de la Comunitat Valenciana amb la col•laboració del Club de Ball Esportiu Pedra Escrita Paterna i l'Ajuntament de Paterna, comptarà amb la participació dels millors ballarins del panorama nacional que, de 9 a 21 hores competiran en Balls Estàndard i Balls Llatins.

Es tracta d'una cita esportiva molt atractiva, que serà jutjada per jutges internacionals, per a la que l'Ajuntament de Paterna regalarà 2 entrades per a dos persones per a assistir a l'esdeveniment a les 15 primeres persones que compartisquen el post de Facebook de Viu Paterna.

Per a poder participar en este campionat, les parelles han d'haver participat, com a mínim, en cinc competicions celebrades en la Comunitat Valenciana des de la celebració de l'últim campionat autonòmic de la mateixa especialitat, comptabilitzant per a este còmput les dos competicions que se celebren este cap de setmana a Paterna.